

|  |
| --- |
| ਮਲਟੀਕਲਚਰਲ ਕਮਿਊਨਿਟੀ ਇਨਫਰਾਸਟ੍ਰਕਚਰ ਫ਼ੰਡ (Multicultural Community Infrastructure Fund) ਕੀ ਹੈ? |
| Punjabi | ਪੰਜਾਬੀ |
| OFFICIAL |

ਮਲਟੀਕਲਚਰਲ ਕਮਿਊਨਿਟੀ ਇਨਫਰਾਸਟ੍ਰਕਚਰ ਫ਼ੰਡ ਵਿਕਟੋਰੀਆ ਸਰਕਾਰ ਦਾ ਇੱਕ ਪ੍ਰੋਗਰਾਮ ਹੈ ਜੋ ਬਹੁ-ਸੱਭਿਆਚਾਰਕ ਭਾਈਚਾਰਕ ਬੁਨਿਆਦੀ ਢਾਂਚਾ ਪ੍ਰੋਜੈਕਟਾਂ ਦਾ ਮਾਲੀ ਸਹਾਇਤਾ ਰਾਹੀਂ ਸਮਰਥਨ ਕਰਦਾ ਹੈ ਜਿਸ ਵਿੱਚ ਸ਼ਾਮਲ ਹਨ:

* ਸਹੂਲਤਾਂ ਵਿੱਚ ਵਾਧਾ ਕਰਨ ਵਾਲੇ ਛੋਟੇ ਪ੍ਰੋਜੈਕਟ ਜਿਵੇਂ ਕਿ ਕਮਿਊਨਿਟੀ ਸੈਂਟਰ ਦੀ ਰਸੋਈ ਨੂੰ ਬਦਲਣਾ, ਵਧੇਰੇ ਸਮਾਗਮ ਸਥਾਨ ਅਤੇ ਮੀਟਿੰਗ ਰੂਮ ਬਣਾਉਣਾ; ਅਤੇ
* ਵੱਡੇ ਪ੍ਰੋਜੈਕਟ ਜਿਵੇਂ ਕਿ ਨਵੀਆਂ ਬਹੁਮੰਤਵੀ ਸਹੂਲਤਾਂ ਅਤੇ ਸੱਭਿਆਚਾਰਕ ਕੇਂਦਰਾਂ ਦਾ ਨਿਰਮਾਣ ਕਰਨਾ।

# ਕੀ ਮਾਲੀ ਸਹਾਇਤਾ (ਫ਼ੰਡਿੰਗ) ਉਪਲਬਧ ਹੈ?

ਬਹੁ-ਸੱਭਿਆਚਾਰਕ ਭਾਈਚਾਰਕ ਢਾਂਚੇ ਦੀਆਂ ਸਹੂਲਤਾਂ ਵਿੱਚ ਵਾਧਾ ਕਰਨ, ਨਵੀਨੀਕਰਨ, ਵਿਸਤਾਰ ਕਰਨ ਜਾਂ ਉਸਾਰਨ ਲਈ ਭਾਈਚਾਰਕ ਸੰਸਥਾਵਾਂ ਲਈ **$400,000** ਤੱਕ ਦੀ ਮਾਲੀ ਸਹਾਇਤਾ ਉਪਲਬਧ ਹੈ।

ਮਾਲੀ ਸਹਾਇਤਾ ਹੇਠ ਲਿਖੀਆਂ ਸ਼੍ਰੇਣੀਆਂ ਵਿੱਚ ਉਪਲਬਧ ਹੋਵੇਗੀ:

* ਛੇ ਖ਼ਾਸ ਭਾਈਚਾਰੇ (ਚੀਨੀ, ਯੂਨਾਨੀ, ਭਾਰਤੀ, ਇਤਾਲਵੀ, ਇਸਲਾਮੀ, ਅਤੇ ਲੇਬਨਾਨੀ)
* ਬਾਕੀ ਦੇ ਸਾਰੇ ਬਹੁ-ਸੱਭਿਆਚਾਰਕ ਭਾਈਚਾਰੇ

ਬਹੁ-ਸੱਭਿਆਚਾਰਕ ਅਜਾਇਬ ਘਰ ਜਾਂ ਵਿਰਾਸਤੀ ਕੇਂਦਰ ਦੇ ਚਲਣ ਦੀ ਸੰਭਾਵਨਾ ਦੀ ਖੋਜ ਕਰਨ ਲਈ ਭਾਈਚਾਰਕ ਸਮੂਹਾਂ ਦੀ ਸਹਾਇਤਾ ਲਈ **$75,000** ਤੱਕ ਦੀ ਮਾਲੀ ਸਹਾਇਤਾ ਵੀ ਉਪਲਬਧ ਹੈ।

# ਮਾਲੀ ਸਹਾਇਤਾ ਲਈ ਕੌਣ ਅਰਜ਼ੀ ਦੇ ਸਕਦਾ ਹੈ?

ਸੰਸਥਾਵਾਂ ਨੂੰ ਲਾਜ਼ਮੀ ਤੌਰ 'ਤੇ:

* ਵਿਕਟੋਰੀਆ ਵਿੱਚ ਬਹੁ-ਸੱਭਿਆਚਾਰਕ ਭਾਈਚਾਰਿਆਂ ਦਾ ਵਿਸ਼ੇਸ਼ ਤੌਰ 'ਤੇ ਸਮਰਥਨ ਕਰਨ ਦੇ ਟੀਚੇ ਦੇ ਨਾਲ-ਨਾਲ, ਗ਼ੈਰ-ਮੁਨਾਫ਼ਾਕਾਰੀ   
  ਬਹੁ-ਸੱਭਿਆਚਾਰਕ ਭਾਈਚਾਰਕ ਸੰਸਥਾ ਜਾਂ ਸਮਾਜਿਕ ਉੱਦਮ ਹੋਣੀਆਂ ਚਾਹੀਦੀਆਂ ਹਨ।
* ਕਾਨੂੰਨੀ ਸੰਸਥਾ ਹੋਣੀਆਂ ਚਾਹੀਦੀਆਂ ਹਨ।
* ਮਲਟੀਕਲਚਰਲ ਅਫੇਅਰਜ਼ (Multicultural Affairs) ਸਮੇਤ ਪਿਛਲੀ ਫੇਅਰਰ ਵਿਕਟੋਰੀਆ (Fairer Victoria) ਫ਼ੰਡਿਡ ਗ੍ਰਾਂਟਾਂ ਤੋਂ ਕੋਈ ਵੀ ਬਕਾਇਆ ਪ੍ਰੋਜੈਕਟ ਰਿਪੋਰਟਾਂ ਨਹੀਂ ਹੋਣੀਆਂ ਚਾਹੀਦੀਆਂ ਹਨ।

ਇਸ ਸਾਲ ਦਾ ਪ੍ਰੋਗਰਾਮ ਉਹਨਾਂ ਪ੍ਰੋਜੈਕਟਾਂ ਲਈ ਅਰਜ਼ੀਆਂ ਨੂੰ ਪੁਰਜ਼ੋਰਦਾਰ ਢੰਗ ਨਾਲ ਉਤਸ਼ਾਹਿਤ ਕਰਦਾ ਹੈ ਜੋ ਹੇਠਾਂ ਦਿੱਤੇ ਬਹੁ-ਸੱਭਿਆਚਾਰਕ ਸਮੂਹਾਂ ਨੂੰ ਨਿਸ਼ਾਨਾ ਬਣਾਉਣਗੇ:

* ਸੱਭਿਆਚਾਰਕ ਤੌਰ 'ਤੇ ਵਿਭਿੰਨ ਖੇਤਰੀ ਜਾਂ ਪੇਂਡੂ ਭਾਈਚਾਰੇ
* ਨਵੇਂ ਅਤੇ ਉੱਭਰ ਰਹੇ ਬਹੁ-ਸੱਭਿਆਚਾਰਕ ਭਾਈਚਾਰੇ
* ਔਰਤਾਂ ਅਤੇ ਲਿੰਗ ਵਿਭਿੰਨ ਲੋਕਾਂ ਲਈ ਸਕਾਰਾਤਮਕ ਨਤੀਜੇ ਪ੍ਰਾਪਤ ਕਰਨ 'ਤੇ ਕੇਂਦ੍ਰਿਤ ਪ੍ਰੋਜੈਕਟ।

# ਪ੍ਰੋਗਰਾਮ ਸਮਾਂ-ਸੀਮਾਵਾਂ

ਅਰਜ਼ੀਆਂ **ਬੁੱਧਵਾਰ 27 ਸਤੰਬਰ ਨੂੰ ਖੁੱਲ੍ਹਣਗੀਆਂ** ਅਤੇ **ਬੁੱਧਵਾਰ 6 ਦਸੰਬਰ 2023** ਨੂੰ ਬੰਦ ਹੋਣਗੀਆਂ।   
ਸਫ਼ਲ ਅਰਜ਼ੀਆਂ ਦਾ ਐਲਾਨ ਦਸੰਬਰ 2023 ਵਿੱਚ ਕੀਤਾ ਜਾਵੇਗਾ।

# ਅਰਜ਼ੀ ਕਿਵੇਂ ਦੇਣੀ ਹੈ

ਕਿਰਪਾ ਕਰਕੇ ਪ੍ਰੋਗਰਾਮ ਦਿਸ਼ਾ-ਨਿਰਦੇਸ਼ਾਂ ਨੂੰ ਧਿਆਨ ਨਾਲ ਪੜ੍ਹੋ ਅਤੇ [ਮਲਟੀਕਲਚਰਲ ਕਮਿਊਨਿਟੀ ਇਨਫਰਾਸਟ੍ਰਕਚਰ ਫ਼ੰਡ ਦੀ ਵੈੱਬਸਾਈਟ](http://www.vic.gov.au/multicultural-community-infrastructure-fund) 'ਤੇ ਔਨਲਾਈਨ ਅਰਜ਼ੀ ਫਾਰਮ ਭਰੋ।<www.vic.gov.au/multicultural-community-infrastructure-fund>

ਸੰਸਥਾਵਾਂ ਨੂੰ ਉਹਨਾਂ ਦੀਆਂ ਅਰਜ਼ੀਆਂ ਨਾਲ ਸਹਾਇਤਾ ਕਰਨ ਲਈ ਵਿਭਾਗ ਵੈਬੀਨਾਰਾਂ ਨੂੰ ਆਯੋਜਿਤ ਕਰੇਗਾ। ਵੇਰਵਿਆਂ ਨੂੰ ਵੈੱਬਸਾਈਟ 'ਤੇ ਪ੍ਰਕਾਸ਼ਿਤ ਕੀਤਾ ਜਾਵੇਗਾ।

# ਵਧੇਰੇ ਜਾਣਕਾਰੀ

ਵਧੇਰੇ ਜਾਣਕਾਰੀ ਲਈ, ਵੈੱਬਸਾਈਟ <<https://www.vic.gov.au/multicultural-community-infrastructure-fund>> 'ਤੇ ਜਾਓ ਜਾਂ [ਮਲਟੀਕਲਚਰਲ ਅਫੇਅਰ ਪ੍ਰੋਗਰਾਮ ਅਤੇ ਗ੍ਰਾਂਟਸ ਟੀਮ ਨੂੰ ਇੱਥੇ ਈਮੇਲ ਕਰੋ।](mailto:multicultural.infrastructure@dffh.vic.gov.au)<multicultural.infrastructure@dffh.vic.gov.au> ਜਾਂ ਕਾਰੋਬਾਰੀ ਸਮੇਂ ਦੌਰਾਨ 1300 112 755 'ਤੇ ਫ਼ੋਨ ਕਰੋ।

|  |
| --- |
| ਵਿਕਟੋਰੀਅਨ ਸਰਕਾਰ, 1 ਟ੍ਰੇਜ਼ਰੀ ਪਲੇਸ, ਮੈਲਬੌਰਨ ਦੁਆਰਾ ਅਧਿਕਾਰਤ ਅਤੇ ਪ੍ਰਕਾਸ਼ਿਤ।  © ਵਿਕਟੋਰੀਆ ਰਾਜ, ਆਸਟ੍ਰੇਲੀਆ, ਪਰਿਵਾਰ ਵਿਭਾਗ, ਨਿਰਪੱਖਤਾ ਅਤੇ ਰਿਹਾਇਸ਼, ਸਤੰਬਰ 2023। |